**Death from Above 1979** (tamén coñecido como **Death from Above** ou **DFA 1979**) é un dúo canadense de dance-punk/noise rock baseado en Toronto. O seu primeiro álbum, *You're a Woman, I'm a Machine*, foi editado a finais do ano 2004 e a banda separaríase no 2006 volvendo á actividade en 2011. No ano 2014 o grupo publicou o seu segundo traballo, *The Physical World*, e en 2017 o terceiro e último ata a data, *Outrage! Is Now*.

Historia
--------

### Formación e *Heads Up*

Grainger e Keeler supostamente coñecéronse nun concerto de Sonic Youth, aínda que adoitan a bromear dicindo que se coñeceron no cárcere, nun barco pirata, ou nun bar gay, facendo que algúns xornalista e fans cresen estas historias. Keeler tamén dixo que coñecera a Grainger cando buscaba un batería para a súa banda de hardcore punk Femme Fatale.

O 15 de decembro de 2002 a banda publicou o seu traballo de estrea, o EP *Heads Up*.

### *You're a Woman, I'm a Machine* e separación

A banda gravou o seu álbum de estrea, *You're a Woman, I'm a Machine*, entre febreiro e abril de 2004 no estudio The Chemical Sound en Toronto co produtor e enxeñeiro Al-P. Realizáronse gravacións adicionais no Studio Plateau de Montreal co enxeñeiro Drew Malamud. O disco editouse no mes de outubro dese ano e lanzáronse tres sinxelos para promocionalo, "Romantic Rights" o 4 de novembro, "Blood on Our Hands" o 17 de febreiro de 2005 e "Black History Month" o 13 de xuño. En 2005 o videoclip de "Romantic Rights" gañou o premio á mellor posprodución no MuchMusic Video Awards.

En 2004 a banda cambiou o seu nome a "Death from Above 1979" debido a unha carta recibida por James Murphy do selo Death From Above Records, pedíndolles que deixasen de usalo. O grupo respondeu engadindo o número mínimo de numerais requirido para manter a súa primeira parte do nome.

O día 3 de agosto de 2006 a banda separouse oficialmente, a pesar de que a decisión estaba tomada dende o ano anterior. Keeler puxo unha mensaxe no foro oficial de Death from Above 1979 explicando os motivos do anuncio. No programa de televisión de MuchMusic *The New Music* Keeler falou sobre o motivo da separación. Afirmou que debérase a desacordos co seu compañeiro Grainger a moitos niveis, estre eles diferenzas creativas e de estilo musical.

### Reunión e *The Physical World*

Sebastien Grainger
O día 4 de febreiro de 2011 Death from Above reuniuse oficialmente. A banda interpretou unha nova canción na súa actuación no EdgeFest o 14 de xullo de 2012 no Downsview Park de Toronto. O 18 de setembro dese ano anunciouse unha xira polo Canadá e o grupo revelou que estaba compoñendo temas novos, aínda que precisaba interpretalas ao vivo co obxectivo de "facelas boas". O 28 de outubro o blog da banda actualizouse a medida que se xeraba entusiasmo pola súa serie de concertos por todo o país. No post da actualización Grainger citou que "viñan a compartir material novo e para resolver problemas". A banda tiña orixinalmente programada unha actuación no Governors Ball Music Festival en xuño de 2013, pero despois anunciaron que tiveran un problema inesperado mentres traballaban con música nova e cancelaron a súa aparición. O 11 de xullo de 2013 a banda confirmou a través da súa páxina de Facebook que estaban traballando nun novo disco tras cancelar os seus concertos en Europa por unha "emerxencia médica". 

O 8 de xullo de 2014 a banda publicou un sinxelo, "Trainwreck 1979", e anunciou máis detalles do seu seguinte álbum de estudio, *The Physical World*. O 9 de setembro Death from Above publicou o seu segundo álbum a través dos selos Last Gang e Warner Bros. Records. O día 7 de outubro dese mesmo ano o grupo lanzou o documental *Life After Death from Above 1979*. O filme contaba a historia da banda e a súa reunión e foi dirixido pola muller de Grainger, Eva Michon.

O 22 de abril do ano 2016 Death from Above publicou o álbum ao vivo *Live At Third Man Records*, gravado en 2015 na sede de Third Man Records, selo fundado por Jack White, en Nashville, Tennessee.

### *Outrage! Is Now*

Jesse F. Keeler
O 6 de xuño de 2017 a banda anunciou un cambio oficial no seu nome volvendo ao orixinal "Death from Above". Aínda que o grupo dixo que as súas redes sociais manterían o sufixo "1979", toda a música que editarían no futuro e os concertos do dúo virían co novo nome. Grainger dixo nunha entrevista que a banda decidira non incluír o "1979" na promoción da súa xira con Eagles of Death Metal a principios de 2016, "só para ver que podería pasar" e o grupo non tivo problemas legais por iso, polo que decidiron facer o mesmo coa súa xira con Black Rebel Motorcycle Club, novamente sen repercusións legais. Sebastian tamén dixo que facer a portada para o sinxelo do álbum "Freeze Me" tamén foi parte da decisión, "A gota que encheu o vaso foi cando estaba facendo a portada para o noso sinxelo ‘Freeze Me’. Eu quería escribir o nome en xeo, polo que fun a Amazon e mercei unha cubiteira co alfabeto. Chegou e non tiña números. Iso foi todo". Xunto co cambio de nome o grupo anunciou tamén o novo sinxelo. A canción estreouse na BBC Radio 1 antes do seu lanzamento o 7 de xuño.

No mes de agosto de 2017 a banda anunciou o lanzamento do seu novo álbum, *Outrage! Is Now*, o día 8 de setembro a través dos selos Warner Bros. Records e Last Gang Records. O anuncio acompañouse co lanzamento do segundo sinxelo, "Never Swim Alone", e tamén informaron dunha xira por América do Norte a partir do mes de outubro. O día 1 de setembro o grupo lanzou o terceiro sinxelo do traballo, "Holy Books".

### *Is 4 Lovers*

En decembro de 2020 a banda limpou as páxinas das súas redes sociais. Unha serie de publicacións no seu instagram revelaron o seu logo, seguido por un video que confirmaba outra vez cambio de nome a Death from Above 1979. Despois de meses de publicacións de avance, o grupo confirmou un novo álbum o 3 de febreiro de 2021. O disco, *Is 4 Lovers*, sería lanzado o día 26 de marzo dese ano. O anuncio coincidiu coa publicación dun novo sinxelo, "One + One".

Discografía
-----------

### Álbum de estudio

| Álbum | Ano | Selo |
| --- | --- | --- |
| *You're a Woman, I'm a Machine* | 2004 | Vice, Last Gang, Ache, Victor |
| *The Physical World* | 2014 | Last Gang, Warner Bros. |
| *Outrage! Is Now* | 2017 | Last Gang |
| *Is 4 Lovers* | 2021 | Universal Music Canada |

### EPs

* *Heads Up* - 2002
* *Romantic Rights EP* - 2004
* *Live Session (iTunes Exclusive)* - 2005

Notas
-----

1. ↑  "Why Everyone Is Losing Their Mind Over A New Death From Above 1979 Album". *NME* (en inglés). 2014-06-12. Consultado o 2020-09-21.
2. ↑  Johnson, Brian (2014-09-11). "Death From Above 1979 Performs 'Trainwreck 1979' on The Late Show with David Letterman". *Empty Lighthouse Magazine* (en inglés). Consultado o 2020-09-21.
3. ↑  "Femme Fatale | From The Abundance Of The Heart, The Mouth Speaks – Last Gang Shop". *web.archive.org*. 2017-04-03. Archived from the original on 03 de abril de 2017. Consultado o 2020-09-21.
4. 1 2  Yoo, Noah. "Death From Above 1979 Are Just "Death From Above" Now". *Pitchfork* (en inglés). Consultado o 2020-09-21.
5. 1 2  "Death From Above 1979 announce name change". *NME* (en inglés). 2017-06-06. Consultado o 2020-09-21.
6. ↑  "iB::Topic::memo". *web.archive.org*. 2007-10-15. Archived from the original on 15 de outubro de 2007. Consultado o 2020-09-21.
7. ↑  "Ok. | DEATH FROM ABOVE 1979". *web.archive.org*. 2012-09-21. Archived from the original on 21 de setembro de 2012. Consultado o 2020-09-21.
8. ↑  "Death From Above 1979 detail new album, world tour". *Consequence of Sound* (en inglés). 2014-07-08. Consultado o 2020-09-22.
9. ↑  Michon, Eva (2014-10-07). "Life After Death from Above 1979". Consultado o 2020-09-22.
10. ↑  "Death From Above 1979 announce Third Man Records live album, share "Right on Frankenstein" -- listen". *Consequence of Sound* (en inglés). 2016-04-20. Consultado o 2020-09-22.
11. 1 2  "Death From Above - Freeze Me, Jam sits in for Annie - BBC Radio 1". *www.bbc.co.uk*. Consultado o 2020-09-22.
12. ↑  *122 – DEATH FROM ABOVE – Sebastien on dropping the 1979, his Ancient Fashion label, and DFA's latest single "Freeze Me"* (audioBoom). Arquivado dende o orixinal o 01 de agosto de 2017. Consultado o 22 de setembro de 2020.
13. ↑  "Death From Above talk to us about their survival, 'Outrage! Is Now' and their name change". *NME* (en inglés). 2017-09-07. Consultado o 2020-09-22.
14. ↑  Wicks, Amanda. "Death From Above Announce New Album Outrage! Is Now, Share Video for New Song: Watch". *Pitchfork* (en inglés). Consultado o 2020-09-23.
15. ↑  Yoo, Noah. "Death From Above Share New Song "Holy Books": Listen". *Pitchfork* (en inglés). Consultado o 2020-09-23.
16. ↑  "Instagram". *www.instagram.com*. Consultado o 2023-12-10.
17. ↑  "Death From Above 1979 Announce Album, Share Video for New Song "One + One"". *Pitchfork* (en inglés). 2021-02-03. Consultado o 2023-12-10.
18. ↑  Trendell, Andrew (2021-02-03). "Death From Above 1979 return with dance-y single 'One + One' and tell us about "playful" new album 'Is 4 Lovers'". *NME* (en inglés). Consultado o 2023-12-10.

Véxase tamén
------------

### Ligazóns externas

* Páxina oficial *(en inglés)*

|  |  |
| --- | --- |
| Control de autoridades | 
* Wd: Q773953
* WorldCat
* VIAF: 134051814
* AllMusic: mn0000106949
* BIBSYS: 10030299
* BNF: 14650685n
* Discogs: 273611
* Genius: Death-from-above-1979
* GND: 10338746-8
* ISNI: 0000000091590114
* LCCN: no2007083702
* MusicBrainz: ID
* RocksBackpages: death-from-above-1979
* Songkick: 432351

 |